Umiddelbart efter kapringen blev sagen omtalt flittigt i de danske medier, der kunne berette om både kapringen, bortførslen og starten på forhandlingerne mellem piraterne og rederiet Shipcraft. I forbindelse med, at sagen skred frem valgte langt de fleste større danske medier dog at tie omkring sagens udvikling, ikke mindst på grund af [[Udenrigsministeriet]]s anbefalinger om, ikke at fortælle om udvilklingen. Blandt andet TV 2 lå inde med adskillige oplysninger i sagen, som man ikke gik ud med før efter frigivelsen i april 2013.<ref name="frigivelse" /> DR Nyheders direktør [[Ulrik Haagerup]] udtalte, at man af hensyn til gidslernes skæbne havde valgt ikke at offentliggøre de oplysninger, man havde adgang til. TV 2’s [[Michael Dyrby]] forklarede desuden, at man selvom man havde lavet de journalistiske historier og blandt andet havde talt med gidslerne, havde valgt ikke at bringe historierne af hensyn til gidslernes videre skæbne.<ref name="frigivelse" />
Jura Juridiske_begreber Retsvidenskab Psykologi Samfund Militær Historie Kriminalitet Mellemmenneskelige_forhold